Si clame “Kili-Kili” (Ghiti ghiti) la
prime conte interative basche par iPad, iPhone e iPod Touch che e permet ai
frutins di tacâ a imparâ lis peraulis par euskara.
Compagnâts de protagoniste de conte i frutins tra i 2 e i 3 agns, cul jutori
dai gjenitôrs, a podaran scjavaçâ tredis ambientazions diferentis e imparâ il
non di ogjets cuotidians, animâi, parts dal cuarp, colôrs e altri ancjemò.
Chescj elements a àn colôrs plui vîfs e cul tocjâju e ven fûr une scrite e une
vôs che e pronunzie il lôr non. Fin cumò chescj elements a jerin disponibii
dome in version su cjarte, ma cun chest prodot si vûl svilupâ une gnove golaine
di contis digjitâls sei par euskara che par altris lenghis minorizadis.
Font: Vascopress,
30/01/12; Observatorio da lingua galega, 31/01/12
fur_Latn vec_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn oci_Latn glg_Latn